AIŠKINAMASIS RAŠTAS

Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo patvirtinimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – patvirtinti Molėtų rajono savivaldybės parduodamų būstų ir pagalbinio ūkio paskirties pastatų sąrašą (toliau – Sąrašas).

1. Siūlomos teisinio reguliavimo nuostatos:

Sprendimu teisinio reguliavimo nuostatos nenustatomos.

1. Laukiami rezultatai:

Pardavus šiame Sąraše esančius būstus, lėšos bus panaudotos socialinio būsto fondo plėtrai.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės taryba 2021 m. lapkričio 29 d. sprendimu Nr. B1-258 „Dėl Molėtų rajono savivaldybės parduodamų būstų ir pagalbinio ūkio paskirties pastatų sąrašo patvirtinimo“ patvirtino Sąrašą.

Vadovaujantis Įstatymo 25 straipsnio 2 dalies nuostatomis nuo 2021 m. lapkričio 29 d buvo parduoti 2 savivaldybės būstai, esantys Molėtų rajone.

Vadovaujantis Įstatymo 20 straipsnio 6 dalimi, socialiniuose būstuose gyvenusių asmenų, kurių metinėje gyventojo (šeimos) turto deklaracijose (įskaitant pajamas) už 2021 metus deklaruotos pajamos viršijo įstatyme nustatytus metinius pajamų dydžius daugiau kaip 35 arba 50 procentų, socialinio būsto nuomos sutartys nutraukiamos nebuvo. 4 asmenys/šeimos, su kuriais 2021 metais buvo sudarytos savivaldybės būsto nuomos sutartys, sumažėjus jų pajamoms, pateikė prašymus nuomojamą savivaldybės būstą nuomoti kaip socialinį būstą.

Vadovaujantis Molėtų rajono savivaldybės tarybos 2022 m. birželio 30 d. sprendimo Nr. B1-154 „Dėl Molėtų rajono savivaldybės būsto ir savivaldybės socialinio būsto nuomos ir naudojimo tvarkos aprašo patvirtinimo“, 3 punktu, 2021 m. lapkričio 11 d. direktoriaus įsakymu Nr. B6-1267 „Dėl Molėtų rajono savivaldybės būsto fondo ir Molėtų rajono savivaldybės socialinio būsto fondo sąrašų patvirtinimo“ buvo patvirtinti Molėtų rajono savivaldybės būsto fondo ir Molėtų rajono savivaldybės socialinio būsto fondo sąrašai.

2022 m. gegužės 24 d. direktoriaus įsakymu Nr. B6-604 „Dėl Molėtų rajono savivaldybės administracijos direktoriaus 2021 m. lapkričio 11 d. įsakymo Nr. B6-1267 „Dėl Molėtų rajono savivaldybės būsto fondo ir Molėtų rajono savivaldybės socialinio būsto fondo sąrašų patvirtinimo“ pakeitimo“, du būstai buvo perkelti iš Molėtų rajono savivaldybės būsto sąrašo į Molėtų rajono savivaldybės socialinio būsto fondo sąrašą.

Atsižvelgiant į aukščiau minėtus pasikeitimus Molėtų rajono savivaldybės būstų fondo būstų sąraše ir Molėtų rajono savivaldybės socialinio būsto sąraše, Savivaldybės tarybai teikiamas sprendimo projektas dėl Sąrašo tvirtinimo.

Atsižvelgiant į tai, kad 2021 - 2022 metais Molėtų rajono savivaldybė neįsigijo socialinių būstų, kad Asmenų ir šeimų, turinčių teisę į socialinio būsto nuomą, sąraše šiuo metu yra 132 asmenys/šeimos, laukiantys išsinuomoti socialinį būstą, į Sąrašą neįtraukiami Molėtų rajone esantys būstai, kurie 2020 – 2021 metais buvo perkelti iš Molėtų rajono savivaldybės socialinio būsto sąrašo į Molėtų rajono savivaldybės būsto sąrašą ir iki minėtų metų nėra buvę įrašyti į Molėtų rajono savivaldybės būstų fondo sąrašą. Atsižvelgiant į neįgalių asmenų poreikių tenkinimą, į Sąrašą neįtraukiami neįgaliesiems su judėjimo negalia specialiai pritaikyti būstai.